Jüri Ratase teine valitsus

Jüri Ratase teine valitsus oli 29. aprillil 2019 ametisse astunud 50. Eesti Vabariigi valitsus, mille moodustasid Eesti Keskerakond, Eesti Konservatiivne Rahvaerakond ja Isamaa. President Kersti Kaljulaid nimetas valitsuse ametisse 24. aprillil 2019 ja selle volitused jõustusid viis päeva hiljem ametivande andmisega XIV Riigikogu ees.

12. jaanuaril 2021 teatas meedia, et riigiprokuratuur esitas Keskerakonnale ja veel viiele inimesele kuriteokahtlustuse altkäemaksus. 13. jaanuaril teatas Jüri Ratas, et astub tagasi. Ratase valitsus jätkas kuni uue valitsuse ametisse nimetamiseni 26. jaanuaril 2021. Harju maakohus mõistis 18. oktoobril 2023 Keskerakonna ja teised kohtualused õigeks.

 Valitsuse koosseis 

AmetinimetusNimiAmetisse asumise aegAmetist lahkumise aegErakondPeaministri bürooPeaminister Jüri Ratas29. aprill 2019 26. jaanuar 2021KEHaridus- ja TeadusministeeriumHaridus- ja teadusminister Mailis Reps29. aprill 2019 21. november 2020KE Jaak Aab25. november 202026. jaanuar 2021KEJustiitsministeeriumJustiitsminister Raivo Aeg29. aprill 201926. jaanuar 2021IKaitseministeeriumKaitseminister Jüri Luik29. aprill 201926. jaanuar 2021IKeskkonnaministeeriumKeskkonnaminister Rene Kokk29. aprill 20197. november 2020EKRE Rain Epler12. november 202026. jaanuar 2021EKREKultuuriministeeriumKultuuriminister Tõnis Lukas29. aprill 201926. jaanuar 2021IMaaeluministeeriumMaaeluminister Mart Järvik29. aprill 201925. november 2019EKRE Arvo Aller10. detsember 201926. jaanuar 2021EKREMajandus- ja KommunikatsiooniministeeriumMajandus- ja taristuminister Taavi Aas29. aprill 201926. jaanuar 2021KEVäliskaubandus- ja infotehnoloogiaministerMarti Kuusik29. aprill 2019 30. aprill 2019EKREKert Kingo16. mai 201925. oktoober 2019EKRE Kaimar Karu7. november 201920. aprill 2020EKRERaul Siem21. aprill 202026. jaanuar 2021EKRERahandusministeeriumRahandusministerMartin Helme29. aprill 201926. jaanuar 2021EKRERiigihalduse minister Jaak Aab29. aprill 201925. november 2020KE Anneli Ott25. november 202026. jaanuar 2021KESiseministeerium Siseminister Mart Helme29. aprill 20199. november 2020EKREAlar Laneman18. november 202026. jaanuar 2021EKRERahvastikuminister Riina Solman29. aprill 201926. jaanuar 2021ISotsiaalministeeriumSotsiaalminister Tanel Kiik29. aprill 201926. jaanuar 2021KEVälisministeeriumVälisminister Urmas Reinsalu 29. aprill 201926. jaanuar 2021I

Arvamusküsitlus
Kantar Emor viis enne valitsuse ametissekinnitamist, 10.–15. aprillil 1312 Eesti elaniku seas läbi küsitluse ministrikandidaatide sobivuse ja tuntuse teemal. Kõige sagedamini nimetati oma ametisse sobivaks Jüri Luike (60%), Tõnis Lukast (56%) ja Mailis Repsi (55%). Ministriks mittesobivateks kandidaatideks peeti kõige sagedamini Martin Helmet ja Mart Helmet – sellel seisukohal oli vastavalt 58% ja 53% vastajatest. Kõige vähem tuntud ministrikandidaadid olid Marti Kuusik (68% vastajatest ütles, et ei tea teda), Mart Järvik (66%), Rene Kokk (63%), Tanel Kiik (58%) ja Riina Solman (51%). Peaminister Jüri Ratast pidas ametikohale sobivaks 44%, mittesobivaks aga 37% vastajatest. Ühtlasi oli Ratas ministrikandidaat, kelle puhul inimesed kõige harvem ütlesid, et ei tea teda (4%).

Eestikeelne kooliharidus
10. septembril 2019 oli Riigikogus lõpphääletusel Reformierakonna algatatud eelnõu "Ettepanek Vabariigi Valitsusele Eesti alus- ja koolihariduse ühtseks ja eestikeelseks muutmiseks" 2 OE. Keskerakonna, EKRE ja Isamaa koalitsioon lükkas eelnõu tagasi.Riigikogu otsus "Ettepanek Vabariigi Valitsusele Eesti alus- ja koolihariduse ühtseks ja eestikeelseks muutmiseks" 2 OE. 10.09.2019. Tallinna linnapea ja Keskerakonna aseesimehe Mihhail Kõlvarti sõnul oli Keskerakonna otsus minna koalitsiooni EKRE ja Isamaaga ainus võimalus säilitada venekeelne haridus Eestis.Kõlvart: rõhutan, koalitsioon Isamaa ja EKRE-ga oli ainus võimalus säilitada venekeelne haridus. ERR 04.07.2019.

Koroonapandeemia
Jüri Ratase teisel valitsusajal puhkes koroonapandeemia. Esimene nakkusjuht Eestis registreeriti 27. veebruaril 2020. 12. märtsil kehtestas valitsus Eestis eriolukorra. Taastati piirikontroll, keelati avalikud kogunemised ja suleti suur osa asutusi. Koolid viidi kaugõppele ja soovitati kodus töötamist. Eriolukord kestis 17. mai õhtuni, aga osa piiranguid lõpetati juba varem, osa jäid edasi kehtima. Terviseamet lõpetas koroonapandeemiaga seotud hädaolukorra alles 2023. aasta mais.

Viirusepuhangu esimene laine hakkas taanduma aprilli lõpus. Augustis hakkas nakatumiste arv uuesti kasvama ning ületas esimes puhangu nakatumiste arvu novembri lõpus. Vaktsineerimist alustati detsembri viimastel päevadel ja uued vaktsiinipartiid saabusid Eestisse järgmise aasta jaanuari keskel, aga augustis alanud nakatumiste arvu kasv kestis kuni järgmise aasta märtsi keskpaigani ja Eesti tõusis siis nakatumiste arvult elanike kohta maailmas esimeseks.

Viited


Välislingid
 "Toomas Sildam: koalitsioon muutuks abieluhääletusega ühe-teema-valitsuseks" ERR, 15. november 2020
 "Raimond Kaljulaid: oluline on teada selle valitsuse tegelikku sünnilugu" ERR, 5. jaanuar 2020
 "Harju maakohus mõistis Porto Franco kaasuse süüdistatavad õigeks" ERR, 18. oktoober 2023

Ratas 2
Kategooria:2019. aasta Eestis
Kategooria:2020. aasta Eestis